ທ່ານໂກຟີ ອັນນັນ ກໍາລັງລໍຖ້າ ຄໍາຕອບ ຈາກຜູ້ນໍາຊີເຣຍ (ເບິ່ງວີດີໂອ)
ທ່ານອັນນັນ ຄາດວ່າຈະໄດ້ຮັບຄໍາຕອບ ຕໍ່ຂໍ້ສະເໜີ ທີ່ເປັນຮູບປະທໍາຂອງທ່ານ ຈາກລັດຖະບານຊີເຣຍ.
ທ່ານໂກຟີ ອັນນັນ ທູດພິເສດຂອງອົງການສະຫະປະຊາຊາດແລະສັນນິບາດອາຣັບກ່ຽວກັບ ຊີເຣຍກ່າວວ່າ ທ່ານຄາດວ່າ ລັດຖະບານຂອງປະທານາທິບໍດີ Bashar al-Assad ຈະໃຫ້ຄຳ ຕອບໃນວັນອັງຄານມື້ນີ້ ຕໍ່ຂໍ້ສະເໜີທີ່ເປັນຮູບປະທໍາຕ່າງໆທີ່ທ່ານໄດ້ຍື່ນຕໍ່ກຸງດາມັສກັສ ທີ່ມີ ວັດຖຸປະສົງແນໃສ່ເພື່ອແກ້ໄຂວິກິດການໃນຊີເຣຍນັ້ນ ອະດີດຫົວໜ້າສະຫະປະຊາຊາດໄດ້ເດີນທາງອອກຈາກຊີເຣຍໃນວັນອາທິດຜ່ານມານີ້ ຫລັງ ຈາກທໍາການໂອ້ລົມສົນທະນາເປັນເວລາ 2 ມື້ທີ່ເສັດສິ້ນລົງໂດຍບໍ່ໄດ້ຮັບການຕົກລົງກັນໃດໆ ນັ້ນ ທ່ານອັນນັນ ໄດ້ກ່າວໃນວັນອັງຄານມື້ນີ້ ຫລັງຈາກທໍາການພົບປະຫາລືກັນທີ່ກຸງອັງກາຣາ ກັບພວກສະມາຊິກຂອງກຸ່ມສະພາແຫ່ງຊາດຊີເຣຍ ຊຶ່ງເປັນກຸ່ມຝ່າຍຄ້ານພັດຖິ່ນທີ່ສໍາຄັນນັ້ນ ໃນວັນອັງຄານມື້ນີ້ເຊ່ນກັນ ກຸ່ມປົກປ້ອງສິດທິມະນຸດ Observatory ຊີເຣຍທີ່ມີຫ້ອງການ ຕັ້ງຢູ່ໃນອັງກິດ ກ່າວວ່າ ພວກທະຫານທີ່ໂຕນໜີ ໄດ້ດັກສະກັດໂຈມຕີທີ່ດ່ານກວດກາທະ ຫານແຫ່ງນຶ່ງໃນແຂວງ Idlib ໃນພາກເໜືອຂອງຊີເຣຍ ໂດຍໄດ້ສັງຫານພວກທະຫານລັດ ຖະບານຢ່າງໜ້ອຍ 10 ຄົນ ໃນຂະນະດຽວກັນ ກຸ່ມປົກປ້ອງສິດທິມະນຸດ Human Rights Watch ໄດ້ອອກລາຍງານ ສະບັບນຶ່ງ ທີ່ກ່າວວ່າ ກໍາລັງຂອງຊີເຣຍ ໄດ້ວາງລະເບີດຝັງດິນໄວ້ໃກ້ໆຊາຍແດນຂອງຊີເຣຍ ຕິດກັບເຕີກກີແລະເລບານອນ ຊຶ່ງກຸ່ມປົກປ້ອງສິດທິມະນຸດດັ່ງກ່າວ ເອີ້ນການກະທໍາເຊ່ນນີ້ ເປັນກະທໍາທີ່ໄຮ້ຈິດສໍານຶກ ແລະຮຽກຮ້ອງໃຫ້ກອງທັບຊີເຣຍຢຸດເຊົາ ໃຊ້ລູກລະເບີດຝັງດິນ ຕໍ່ຕ້ານມະນຸດນີ້ ສະຫະລັດ ອັງກິດແລະຣັດເຊຍຕ່າງຮຽກຮ້ອງໃຫ້ຍຸດຕິຄວາມຮຸນແຮງໃນຊີເຣຍ ແຕ່ສະພາ ຄວາມໝັ້ນຄົງສະຫະປະຊາຊາດຍັງຄົງແຕກແຍກກັນຢູ່ກ່ຽວກັບວິທີການແກ້ໄຂວິກິດການໃນຊີເຣຍນັ້ນ ບັນດາລັດຖະມົນຕີຕ່າງປະເທດຂອງປະເທດສະມາຊິກສະພາຄວາມໝັ້ນຄົງໄດ້ພົບປະກັນໃນວັນຈັນວານນີ້ທີ່ນະຄອນນີວຢອກບ່ອນທີ່ທ່ານນາງຮີນລາຣີ ຄລິນຕັນ ລັດຖະມົນຕີການຕ່າງປະເທດສະຫະລັດຮຽກຮ້ອງໃຫ້ຣັດເຊຍແລະຈີນເຂົ້າຮ່ວມໃນການດຳເນີນຄວາມພະຍາຍາມທາງດ້ານມະນຸດສະທໍາແລະການເມືອງນາໆຊາດ ເພື່ອຍຸດຕິຄວາມຮຸນແຮງ ຊຶ່ງທ່ານນາງໄດ້ຖິ້ມໂທດໂດຍກົງໃສ່ກົນໄກທະຫານຂອງປະທານາທິບໍດີ Bashar al-Assad ນັ້ນ ຊຶ່ງທ່ານນາງຄລິນຕັນກ່າວວ່າ: ທ່ານ Sergei Lavrov ຄູ່ຕໍາ ແໜ່ງຝ່າຍຣັດເຊຍ ຂອງທ່ານ ນາງຄລິນຕັນເຫັນດີນໍາທີ່ວ່າ ພວກເຈົ້າໜ້າທີ່ຊີເຣຍມີສ່ວນ ຮັບຜິດຊອບຢ່າງຫຼວງຫລາຍ ໃນເລື້ອງນີ້ ແຕ່ທ່ານ Lavrov ຢືນຢັດວ່າ ພວກກຸ່ມປະກອບ ອາວຸດຕ່າງໆຂອງຝ່າຍຄ້ານຊີເຣຍ ກໍມີສ່ວນຮັບຜິດຊອບເຊ່ນກັນໃນວິກິດການນີ້ ແລະວ່າ ສະພາຄວາມໝັ້ນຄົງຈະຕ້ອງທໍາການເຄື່ອນໄຫວໂດຍບໍ່ມີການວາງການຕັດສິນໃດໆລ່ວງ ໜ້າໃນການແກ້ໄຂບັນຫານີ້